PressReader - Weg!: 2017-12-01 - WIELE
Au­di glo dui­de­lik die­sel is nie ’n vloek­woord nie. Met die nu­we Q5 kan jy met een tenk van die Kaap af am­per tot in Gau­teng ry. Dít wil ge­doen wees, skryf Braam Peens.
Met die nu­we Au­di Q5 kan jy van die Kaap af ám­per tot in Gau­teng ry. Braam Peens loer on­der dié twee­de­ge­slag-Q5 se en­jin­kap
Ont­hou jy 2015 se die­selskan­daal? Die keer toe die Volks­wagen­groep se ge­knoei oor die­sel-uit­laat­gas­se hom meer as R22 mil­jard aan boe­tes laat hoes en daar­mee saam on­meet­ba­re ska­de aan sy beeld be­rok­ken het?
Kop­pe het soos tol­bos­se ge­rol en el­ke nu­we die­sel-Volks­wa­gen en -Au­di het oor­nag in A­me­ri­ka – waar die storm los­ge­bars het – uit han­de­laars se ver­toon­lo­ka­le “ver­dwyn”. Dat die Ox­ford-woor­de­boek nie die d-woord aan­ge­wys het as die aan­stoot­lik­ste woord van daai jaar nie, bly ’n won­der­werk. Maar geen salf is ster­ker as Va­der Tyd s’n nie; daar­om was Au­di dap­per ge­noeg om die in­tree­weer­ga­we van sy nu­we, twee­de­ge­slag-Q5 weer met ’n die­sel­en­jin toe te rus.
En weet jy wat? Die Kaap is weer Hol­lands – on­der die Au­di se en­jin­kap, maar ver­al in sy ka­juit.
Die nu­we Q5 is gro­ter, lig­ter, slim­mer en sui­ni­ger met brand­stof as te­vo­re; on­ge­luk­kig duur­der ook. Hy moet sy sto­rie ken, want hy ding mee met straw­we sag­te­vier­trek­mo­del­le, soos die Mer­ce­des GLC, Ja­guar F-Pa­ce, Land Ro­ver Dis­co­ve­ry Sport en die Vol­vo XC60.
An­ders as die Dis­co­ve­ry is die Q5 groot (4,66 m lank en 1,89 m breed) ge­noeg vir vyf vol­was­se­nes maar ook net-net te klein vir ’n der­de ry sit­plek­ke. Maar – kort van ’n Rolls-Roy­ce – kry jy wel die bes­te en stil­ste bin­ne­ruim op die mark. Die Q5 be­y­wer hom vir top­klas­vei­lig­heid (hy kan by­voor­beeld van­self ’n nood­stop uit­voer as hy ’n voet­gan­ger in die pad be­speur), hy het aan­boord­ver­maak (spe­si­fie­ke sel­fo­ne kan koord­loos ge­laai word) en in­ter­net­kop­pe­ling (tot agt toe­stel­le kan te­ge­lyk ge­kop­pel word).
Au­di be­weer hier­die twee­li­terQ5 kan 1 327 km met een tenk ry. Dis vol­gens Google Maps net 69,5 km te kort as jy van die Goud­stad af Kaap toe ry. ( Bring ’n fiets saam vir daai laas­te ent. – Red.)
Die Q5 is te koop met ’n twee­of drie­li­ter­pe­trol­en­jin, maar vir lang­pad­ry­ers bly die die­sel­en­jin die slim­ste keu­se.
Soms kom goed uit die kwaad – knap ge­daan, Au­di.